|  |  |
| --- | --- |
| **rh_grb**  REPUBLIKA HRVATSKA  KRAPINSKO - ZAGORSKA ŽUPANIJA  OPĆINA NOVI GOLUBOVEC  OPĆINSKO VIJEĆE |  |

KLASA: 363-01/23-01/08

URBROJ: 2140-24-02-24-2

Novi Golubovec ,29.10. 2024.

Na temelju članka 72. Zakona o komunalnom gospodarstvu („Narodne novine“ broj 68/18 i 110/18, 32/20) i članka 30. Statuta Općine Novi Golubovec („Službeni glasnik Krapinsko-zagorske županije“ br. 20/21), Općinsko vijeće Općine Novi Golubovec na svojoj 15. sjednici održanoj dana 29.10. 2024. godine, donijelo je

I. IZMJENU PROGRAMA ODRŽAVANJA OBJEKATA KOMUNALNE INFRASTRUKTURE

NA PODRUČJU OPĆINE NOVI GOLUBOVEC U 2024. GODINI

Članak 1.

Ovom I. izmjenom Programa održavanja komunalne infrastrukture u 2024. godini na području Općine Novi Golubovec u skladu s predvidivim sredstvima i izvorima financiranja, određuju radovi na održavanju objekata i uređaja komunalne infrastrukture koji se razumijevaju obavljanjem komunalnih djelatnosti:

1. održavanja nerazvrstanih cesta i javno prometnih površina
2. održavanja javnih zelenih površina
3. održavanje javne rasvjete

Članak2.

Ovom I. izmjenom Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

I. izmjenom Programa održavanja komunalne infrastrukture u 2024. godini izrađen je u skladu s predvidivim sredstvima i izvornima financiranja utvrđenih Proračunom Općine Novi Golubovec za 2024. godinu.

Članak 3.

Sredstva za ostvarivanje Programa održavanja komunalne infrastrukture u 2024. godini planirana su a osigurat će se iz sljedećih izvora:

|  |  |  |  |
| --- | --- | --- | --- |
| R.b. | OPIS | Planirano ukupno 2024 (EUR) | I. Izmjena 2024  (EUR) |
| I. | Šumski doprinos | 4.000,00 | 200,00 |
| II. | Tekuće pomoći iz Županijskog proračuna-tekuće i investicijsko održavanje | 4.000,00 | 3.400,00 |
| III. | Vodni doprinos | 50,00 | 150,00 |
| IV. | Ostali prihodi Proračuna | 72.750,00 | 75.050,00 |
|  | UKUPNO | 80.800,00 | 78.800,00 |

Članak 4.

Sredstva iz članka 3. ovog Programa utrošit će se za sljedeće namjene:

1. ODRŽAVANJE NERAZVRSTANIH CESTA I JAVNO PROMETNIH POVRŠINA

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje ceste.

Dionice nerazvrstanih cesta, potrebne količine kamenog materijala, betonske cijevi i usluge građevinskom mehanizacijom utvrdit će načelnik.

|  |  |  |  |  |  |  |
| --- | --- | --- | --- | --- | --- | --- |
|  | | 1. ODRŽAVANJE NERAZVRSTANIH CESTA I JAVNO PROMETNIH POVRŠINA | | | | |
| red.br. | Opis | | Planirano ukupno (EUR) | I. IZMJENA  (EUR) | Izvori financiranja | Pozicija |
| 1.1. | Tekuće održavanje nerazvrstanih cesta | | 32.000,00 | 32.000,00 | II., IV. | 323290 |
| 1.2 | Odvodnja atmosferskih voda | | 100,00 | 100,00 | IV | 323295 |
| 1.3. | Izdaci za zimsku službu | | 24.000,00 | 24.000,00 | IV. | 323291 |
|  | SVEUKUPNO: | | 56.100,00 | 56.100,00 |  | |

2. ODRŽAVANJE JAVNIH ZELENIH POVRŠINA

I. Izmjenom Programa održavanja javnih zelenih površina na području Općine Novi Golubovec za 2024. godinu obuhvaćeni su svi uređeni dijelovi naselja Općine, a u ostalim naseljima uređeni parkovi i dječja igrališta.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fotosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza. Njegu i sadnju ukrasnog parkovnog bilja (sezonsko cvijeće, trajnice, ruže, živice, grmlje i drveće), utovar, odvoz i deponiranje smeća sakupljenog održavanjem zelenih površina, održavanje parkovne opreme (klupe, košarice za otpatke, zaštitni stupići i klamerice, ukrasne žardinjere i oglasni panoi), redovno održavanje sprava na dječjim igralištima, proljetno čišćenje sipine i pranje dijela gradskih ulica s izrađenom oborinskom kanalizacijom, tzv. malu zimsku službu (čišćenje i uklanjanje snijega i leda na javnim prometnim površinama za kretanje pješaka, javnim parkiralištima i autobusnim stajalištima), prigodna uređenja (zastave, božićne jelke, dekorativna rasvjeta) i održavanje ploča za označavanje ulica.

|  |  |  |  |  |  |
| --- | --- | --- | --- | --- | --- |
|  | 2. ODRŽAVANJE JAVNIH ZELENIH POVRŠINA | | | | |
| red.br. | Opis | Planirano ukupno (EUR) | I. izmjena  (EUR) | Izvori financiranja | Pozicija |
| 1.1. | Sanacija divljih odlagališta i odvoz otpada | 4.000,00 | 2.000,00 | I. IV. | 323420 |
| 1.2. | Održavanje javnih površina | 6.500,00 | 6.500,00 | II. III. IV | 323294 |
|  | SVEUKUPNO: | 10.500,00 | 8.500,00 |  | |

3. ODRŽAVANJE JAVNE RASVJETE

Pod održavanjem javne rasvjete podrazumijeva se upravljanje i održavanje instalacija javne rasvjete; uključujući podmirivanje troškova električne energije, za rasvjetljavanje površina javne namjene.

|  |  |  |  |  |  |  |
| --- | --- | --- | --- | --- | --- | --- |
|  | | 3. ODRŽAVANJE JAVNE RASVJETE | | | | |
| red.br. | Opis | | Planirano ukupno (EUR) | I. izmjena  (EUR) | Izvori financiranja | Pozicija |
| 1.1. | Izdaci za održavanje javne rasvjete | | 1.200,00 | 1.200,00 | IV. | 323292 |
| 1.2. | Trošak električne energije za javnu rasvjetu | | 13.000,00 | 13.000,00 | IV. | 322311 |
|  | SVEUKUPNO: | | 14.200,00 | 14.200,00 |  | |

Članak 5.

Ova I. Izmjena Programa održavanja objekata komunalne infrastrukture na području općine Novi Golubovec u 2024. godini objaviti će se u Službenom glasniku Krapinsko – zagorske županije,

Predsjednik Općinskog vijeća

Mladen Kos

DOSTAVITI:

1. Ministarstvo prostornog uređenja, graditeljstva i državne imovine, Ul. Republike Austrije 20, 10000 Zagreb - na nadzor
2. Ministarstvo financija, Katančićeva 5, 10000 Zagreb, [lokalni.proracuni@mfin.hr](mailto:lokalni.proracuni@mfin.hr) (obavijest o objavi – link Službenog glasnika i web stranice Općine Novi Golubovec )
3. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina (za objavu),
4. Krapinsko-zagorska županija, Upravni odjel za financije i proračun, Magistratska 1, 49000 Krapina, (obavijest o objavi – link Službenog glasnika i web stranice Općine Novi Golubovec )
5. Oglasna ploča i WEB stranica Općine Novi Golubovec ,
6. Općinskom načelniku Općine Novi Golubovec ,
7. Jedinstveni upravni odjel, ovdje,
8. Prilog zapisniku,
9. Pismohrana